Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az Alkotmánybíróság 9/1990. (IV. 25.) AB határozata értelmében: „A diszkrimináció tilalma nem jelenti azt, hogy
Paragraph Index: 125

Az Alkotmánybíróság 9/1990. (IV. 25.) AB határozata értelmében: „A diszkrimináció tilalma nem jelenti azt, hogy minden, még a végsõ soron nagyobb társadalmi egyenlõséget célzó megkülönböztetés is tilos. A megkülönböztetés tilalma arra vonatkozik, hogy a jognak mindenkit egyenlõként (egyenlõ méltóságú személyként) kell kezelnie, azaz az emberi méltóság alapján nem eshet csorba, azonos tisztelettel és körültekintéssel, az egyéni szempontok azonos mértékû figyelembevételével kell a jogosultságok és kedvezmények elosztásának szempontjait meghatározni.” 2006/162/II. szám Az országgyûlési biztos az utóvizsgálat során összegzésképpen – a korábbi vizsgálatától eltérõen – megállapította, hogy a postai szolgáltatás mûködtetését elõíró szabályozás, és ennek alapján a korábban mûködõ több száz állandó postai szolgáltatóhely megszüntetése, azon mérték alapján, hogy mely települést hány fõ lakja, ugyanakkor egyes érintett területrészeken a nyaralóvendégek létszámát teljes mértékben figyelmen kívül hagyva, az Alkotmányban deklarált hátrányos megkülönböztetés tilalmával, az emberi méltósághoz való joggal, illetve a jogállamiság elvébõl fakadó jogbiztonság és a tisztességes eljárás követelményével összefüggésben visszásságot okoz. Az alkotmányos visszásság a már mûködõ mobilpostai szolgáltatás vonatkozásában is fennáll, azon tapasztalati tények alapján, amelyek egyfelõl a jogszabály, a posta tájékoztatása, és másfelõl a gyakorlati megvalósulás közötti feszültséget jelzik. Az esélyegyenlõség és diszkrimináció-mentesség elve a vizsgált kérdésben a jelenlegi szabályozásból adódóan nem érvényesül, hiszen a jog a különbözõ lakosságszámú településen élõket nem kezeli egyenlõ méltóságú személyekként, és ez a megkülönböztetés érinti a településeken mûködõ önkormányzatokat is. Jogalkotási javaslatában felkérte ezért az informatikai és hírközlési minisztert, hogy kezdeményezze a postai ágazat

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes